Baba kritiek ná sy van rusbank af valArgieffoto. ŉ Agt maande oue babadogtertjie is in ŉ kritieke toestand in die hospitaal nadat sy Dinsdag van ŉ rusbank af geval en op haar kop te lande gekom het. Chris Botha, ŉ woordvoerder van Netcare 911, het gesê die ongeluk het omstreeks 11:00 in Umhlanga, KwaZulu-Natal, plaasgevind. “Die oorsaak van die voorval en die voorafgaande gebeure is nog vaag en sal deur plaaslike owerhede ondersoek word,” het Botha gesê. Die kind se ouers het haar na ŉ plaaslike dokter gehaas, waarna paramedici ontbied is om haar na die Netcare-hospitaal in Umhlanga te neem vir verdere behandeling.